Diari Oficial de la Generalitat Valenciana


Sumari del DOGV 2972, del 16-04-1997 (1997/6913)

ACORD d'1 d'abril de 1997, del Govern Valencià, pel qual es declara la urgent ocupació dels béns i drets afectats per l'establiment d'una línia de 20 kV i un centre de transformació de 25 kWA per a subministrament a la vàlvula V-8 de l'oleoducte Cartagena-Alacant del terme municipal d'Elx.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2972

Data del DOGV
:   16-04-1997

Secció del DOGV
:   ALTRES ANUNCIS - EXPROPIACIONS

Número del document
:   1997/6913


Data del document
:   01-04-1997

Organisme emissor
:   Conselleria d'Ocupació, Indústria i Comerç

Tipus de document
:   Acord

ACORD d'1 d'abril de 1997, del Govern Valencià, pel qual es declara la urgent ocupació dels béns i drets afectats per l'establiment d'una línia de 20 kV i un centre de transformació de 25 kWA per a subministrament a la vàlvula V-8 de l'oleoducte Cartagena-Alacant del terme municipal d'Elx.  
El Govern Valencià, en la reunió del dia 1 d'abril de 1997, adoptà l'acord següent:  
Vista la sol·licitud formulada per la Compañía Logística de Hidrocarburos, SA., el 15 de març de 1996, per la qual se sol·licita la declaració d'urgent ocupació dels béns afectats pel projecte d'instal·lació d'una línia aèria de 20 kV i un centre de transformació de 25 kWA destinats al subministrament d'energia elèctrica a la vàlvula V-8 de l'oleoducte Cartagena-Alacant en el terme municipal d'Elx.  
Antecedents de fet  
Primer  
En data 27 d'abril de 1994, el director territorial d'Indústria i Comerç d'Alacant dictà una resolució per la qual s'acordà autoritzar la instal·lació elèctrica d'una línia aèria de 20 kV i d'un centre de transformació de 25 kWA per al subministrament a la vàlvula V-8 de l'oleoducte Cartagena-Alacant en el terme municipal d'Elx i es declarava en la mateixa resolució la utilitat pública de les esmentades instal·lacions.  
Segon  
Instruït el corresponent expedient administratiu pel Servei Territorial d'Indústria i Energia d'Alacant, es procedí a donar tràmit d'informació pública de l'esmentat projecte, amb l'expressa inserció de la relació de propietaris, béns i drets afectats, publicant-se els corresponents anuncis en el Butlletí Oficial de la Província d'Alacant de data 25 d'abril de 1996, en el Boletín Oficial del Estado, de data 14 de juny de 1996, i en el diari ABC, de data 6 d'abril de 1996.  
Tercer  
En data 29 de març de 1996 s'informà de l'anunci als interessats en el procediment, mitjançant una notificació individual o a través de la publicació d'edictes als ajuntaments de l'últim domicili conegut.  
Quart  
Amb data 19 d'abril de 1996 el Sr. Manuel González Sierras presentà un escrit en el qual sol·licitava que se li facilitara el subministrament d'energia elèctrica a partir de la línia autoritzada.  
Cinquè  
Atès que no es presentaren al·legacions ni la ubicació o els traçats alternatius de les instal·lacions elèctriques, en data 7 de novembre de 1996 el Servei Territorial d'Indústria i Energia d'Alacant justifica la necessitat de la urgent ocupació a fi de garantir la immediata posada en funcionament de les instal·lacions elèctriques per facilitar el subministrament d'energia a la vàlvula V-8 de l'oleoducte Cartagena-Alacant.  
Fonaments jurídics  
Primer  
El Govern Valencià és competent per a l'adopció d'aquest acord, de conformitat amb allò que preceptua l'article 31 del Decret 2619/1966, de 20 d'octubre, pel qual s'aprova el reglament d'expropiació forçosa en matèria d'instal·lacions elèctriques, en relació amb la disposició final segona de la Llei 5/1983, de 30 de desembre, de Govern Valencià.  
Segon  
En aquest expedient s'han complit els tràmits i requisits establerts en la Llei 10/1966, de 18 de març, d'expropiació forçosa i sancions en matèria d'instal·lacions elèctriques, el seu reglament de 20 d'octubre de 1966, la Llei d'Expropiació Forçosa de 16 de desembre de 1954 i la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tercer  
Justifica la urgent ocupació la necessitat de garantir el subministrament a l'oleoducte Cartagena-Alacant.  
En virtut d'això, i a proposta del conseller d'Ocupació, Indústria i Comerç, el Govern Valencià, acorda:  
Declarar la urgent ocupació dels béns i drets afectats per la línia aèria de 20 kV i el centre de transformació de 25 kWA destinats al subministrament d'energia elèctrica a la vàlvula V-8 de l'oleoducte Cartagena-Alacant en el terme municipal d'Elx.  
Els béns i drets afectats per aquest acord són els que figuren en la relació de propietaris publicada en el Butlletí Oficial de la Província d'Alacant de data 25 d'abril de 1996 i en el Boletín Oficial del Estado, de data 14 de juny de 1996.  
Contra aquest acord, que posa fi a la via administrativa, es podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua notificació o publicació.  
València, 1 d'abril de 1997  
El conseller secretari del Govern Valencià,  
JOSÉ JOAQUÍN RIPOLL SERRANO